Z A P I S N I K
8. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 27. siječnja 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Danijel Jagušt, Maja Pleić, Jadranka Apostolovski, Mladen Kljaić


ODSUTNI ČLANOVI VIJEĆA:
Lorena Malec Mlinarić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 8. sjednicu Vijeća Mjesnog odbora Šestine.
Vijeće jednoglasno prihvaća zapisnik 7. sjednice Vijeća, održane 23. prosinca 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Tekuća problematika 
1. Zahtjev za korištenje prostora
1. Pitanja, prijedlozi i obavijesti


Ad.1. Tekuća problematika  

Predsjednik Vijeća iznosi tekuću problematiku članovima Vijeća. 
· Sugrađani iz ulice Kulmerska ponovno traže uspornike duž ulice
· Stanovnici ulice Podrebernica također negoduju i traže postavljanje uspornika u ulici
· Službeno očitovanje u kojoj je fazi odvodnja u ulici Šušnjevec na poslan dopis 28.rujna 2021. i dalje se čeka.
· U ulici Vince još je uvijek potrgan šaht te je potrebna ponovna prijava problema
· Radovi na rotoru kreću se novom dinamikom koja je dogovorena na zadnjem radnom sastanku. Do kraja siječnja vodovod i odvodnja završiti će svoje radove priključenja, nakon njih kreću sa prekopom i prespajanjem djelatnici HEP Elektre Zagreb koji bi naredna 3 tjedna ukoliko dozvoli vrijeme trebali završiti svoj posao. Usporedno radovi pristupnih kolnika i oko rotora se nastavljaju. 
· Problem gomilanja smeća na groblju ponovno se ponavlja te je jednostavno nedopustiv. Potrebno će biti postaviti više kontejnera za komunalni otpad u dogovoru sa čistoćom i gradskim grobljima nakon što se obavi očevid te se to ističe kao jedino rješenje.

Ad.2.	Zahtjev za korištenje prostora

Vijeće mjesnog odbora Šestine zaprimilo je 2 zahtjeva za korištenje prostora od političkih stranaka:
· SDP – Socijal-demokratska partija – donesena odluka na prethodnoj sjednici
· MDF – Razigrane note – traženi termin subotom od 12:00 – 18:00h

Predsjednik otvara raspravu za navedene zahtjev. Nekolicina Vijećnika traži da se udruga očituje što bi točno radila 6 sati svaku subotu, a što se iz navedene djelatnosti ne može iščitati. Vijeće se slaže da se produži zahtjev u do sada odobrenom terminu, a ukoliko se traži povećanje na 6 sati da se bolje obrazloži jer kako navodi dio vijećnika troškovi grijanja i ostalog znatno poskupljuju te će se ubuduće tome treba pridodavati veća pozornost i stroži kriteriji. Vijeće nakon rasprave donosi jednoglasnu odluku da slaže sa navedenim.


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te otvara raspravu. 
· Crkva svetog Mirka dobila je sredstva za obnovu od potresa te će se uskoro misna slavlja preseliti u DVD Šestine za vrijeme radova na obnovi
· Znakovi o privremenom smjeru prometovanja u ulici Šušnjevec nisu uklonjeni
· DVD Šestine dobiti će još jednu garažu u produžetku novoizgrađene na parkingu
· Vijećnici komentiraju rasplete pojedinih prijavljenih problema i njihovu dinamiku rješavanja.

- Vijećnik Danijel Jagušt postavlja pitanje novog popločavanja terase ispred DVD Šestine, točnije ugostiteljskog objekta NPU gdje je terasa proširena i popločan dio zelene površine. 
Traži se očitovanje tko je odobrio radove.
- Vijećnik Kruno Vuk govori kako mu se obratila gđa. Barica Nikšić kč.br. Gornji Pirovec 1 zbog pritužbe na izvedene radove asfaltiranja ulice prilikom čega su joj začepljene rupe za odvod potpornog zida. Traži se očitovanje ima li pogreške pri izvođenju navedenih radova.

Sjednica je završila u 20:00 sati. 

Zagreb, 27. siječnja 2022.

Zapisnik vodio:
              Jure Tomičić		
					 Predsjednik Vijeća

